ערד | ערדניק - הישג מרשים לאכיפה בנגב
הישג מרשים לאכיפה בנגב
תאריך: 2019-01-10 11:43:39
"הישג מרשים לאכיפה בנגב"
הישג מרשים לאכיפה בנגב: 34 מתוך 37 פלישות בלתי חוקיות בנגב התפנו עצמאית
מפקחי רשות מקרקעי ישראל ומשרד האוצר, בסיוע כוחות משטרה מיחידת יואב, ביצעו מבצע אכיפה מרוכז ברחבי הנגב, במסגרתו נהרסו מבנים בלתי חוקיים שהוקמו על אדמות מדינה ופונו 37 נסיונות פלישה שונים. 34 מתוך הפלישות פונו במלואן על ידי הפולשים עצמם, שהחליטו להימנע מתביעות כספיות להחזר עלויות הפינוי, המוגשות ע"י הרשות כנגד פולשים שאינם מתפנים בעצמם ובפלישה נוספת הפולשים החלו להתפנות בעצמם ואילו מפקחי כוחות האכיפה השלימו עבורם את הפינוי
במסגרת מבצע אכיפה מרוכז כנגד תופעת הפלישה למקרקעי ציבור והבנייה הבלתי חוקית בנגב נהרסו ופונו 37 מבנים ופלישות, לאחר שהוקמו ע"י פולשים ברחבי הנגב - בניגוד לחוק וללא היתר.
במסגרת ביצוע 3 צווים מינהליים של הועדה המחוזית לתכנון ובנייה, המפקחים פינו והרסו בלקייה מבנה בלוקים ובטון שהוקם ללא היתר ובניגוד לחוק, באזור הנגב המזרחי פונה ונהרס מבנה קל ששימש כקיוסק בלתי חוקי ובישוב חורה, רצפת בטון שהוקמה ללא היתר נהרסה בחלקה ע"י הפולשים ואילו המפקחים השלימו את הפינוי. בשלושת המקרים המפקחים השיבו את הקרקע לקדמותה ולמאגר הקרקעות הציבורי והציבו במקום שילוט המתריע מפני פלישות חוזרות או נוספות.
במהלך הימים האחרונים לפני שהגיעו המפקחים לפנות 34 פלישות נוספות ברחבי הנגב במסגרת צווים לפינוי הקרקע של רשות מקרקעי ישראל, הסיירת הירוקה והוועדה המחוזית לתכנון ובנייה, הם נוכחו לראות כי בעקבות ההתראות שהגישו,הפולשים בכל המקרים הללו, הרסו בעצמם את שהקימו בניגוד לחוק ופינו את הקרקע. המפקחים השיבו את הקרקעות לקדמותן ולמאגר הקרקעות הציבורי והציבו במקום שילוט המתריע מפני פלישות חוזרות או נוספות.
"נמשכת מדיניות האכיפה הנחושה של המדינה, במסגרתה מפקחי הרשות דורשים ממסיגי גבול שלא נשמעים לאזהרות לפנות בעצמם את הקרקע אליה פלשו. מסיגי הגבול המסרבים להתפנות חשופים לתביעות משפטיות בהן דורשת המדינה להחזיר לה את ההוצאות שנגרמו לה בגין הפינוייםואת דמי השימוש הרטרואקטיביים בקרקע ובנוסף, מגישה נגדם תלונות פליליות במשטרה בגין הסגת גבול במקרקעי המדינה, עבירה פלילית שדינה עד שנתיים מאסר בפועל. ואכן, בעקבות ההתראות שהוגשו במבצע הנוכחי, שוב הרוב המכריע של הפולשים שטופלו במסגרת המבצע 34 מתוך 37, העדיפו לבצע פינויים עצמיים ולחסוך בכך בזבוז משאבים מיותר מעצמם ומהקופה הציבורית. אין ספק כי מוטב לכל הצדדים שהפולשים יתפנו בעצמם ואנו נמשיך לפעול כדי לעודד זאת כחלק ממדיניות האכיפה שנועדה להגן על הקרקעות הציבוריות לטובת המדינה והדורות הבאים", אומר אילן ישורון, מנהל מרחב השמירה דרום ברשות מקרקעי ישראל.